– Ніколі б не змагла жыць удалечыні ад Докшыцкага краю. Усё жыццё ў мяне маніякальная неабходнасць быць побач з бацькамі. Хаця даводзілася бываць у іншых краінах неаднойчы. У суседняй Расіі ўвогуле бываю два разы на год, бо ў Санкт-Пецярбургу жывуць мае старэйшая і сярэдняя сёстры Зінаіда і Ганна. Мне падабаецца за мяжой, але толькі ў якасці турыста ці госці. Не палічыце за ўзнёслыя словы, але я на сённяшні дзень не маю ніякага жадання пакідаць сваю Беларусь, дзе мне ўтульна. Мы часта не цэнім той спакой, які ёсць у нашай краіне.